chhatramani/nepal_legal_regulations_corpus_np huggingface dataset:
विदेशी लगानी कर नियमहरू २०२० (Foreign Investment Tax Rules, 1963)

(३) कुनै व्यक्तिले एकपटक सूचनासम्म दिई पछि बोलाएको बखत कर अधिकृत कहाँ उपस्थित हुन आएन वा वारिस पनि पठाएन वा निज वा निजको वारिस उपस्थित भए तापनि कुनै सबुद प्रमाण पेस गरेन भने सो सूचना पूरा भएको मानिने छैन र त्यस्तो व्यक्ति इनामको हकदार हुनेछैन । ६. विदेशी लगानीको मूल्याङ्कन र विदेशी कर निर्धारण गर्दा विचार राख्नुपर्ने कुरा: कर अधिकृतले ऐनको दफा ७ अन्तर्गत कुनै व्यक्तिको विदेशी लगानीको मूल्याङ्कन र त्यसमा विदेशी लगानी करको निर्धारण गर्दा निम्नलिखित कुराहरूको विचार राख्नु पर्छ:- । (क) कर इन्स्पेक्टर वा अरू कसैद्वारा गोप्य प्रतिवेदन परेको भए सो प्रतिवेदन, । (ख) कर इन्स्पेक्टर वा अरू कसैद्वारा प्राप्त त्यस्ता विदेशी लगानीको लगत विवरण वा सरजमीन मुचुल्का, र । (ग) कर अधिकृतले ठानेको अन्य कुनै उचित आधार । ७. कर डाइरेक्टरले गर्ने काम: नेपालबाहिर बसोबास गरेका करदाताले विदेशी लगानीको मूल्याङ्कन गराई कर निर्धारण गराउन चाहेमा कर डाइरेक्टरले कुनै अञ्चलका कर अधिकृतद्वारा मूल्याङ्कन गराउन र विदेशी लगानी करको निर्धारण गराउन सक्नेछ । ८. अन्य काम: (१) कर अधिकृतले आफ्नो अञ्चलको सदर मुकाममा काम सकिएपछि आफ्नो सालभरको कार्यक्रम अनुसार अञ्चलका विभिन्न स्थानमा मुकाम गरी विदेशी लगानी करको निर्धारण र कर दाखिल गर्ने आदेश दिनेछ । (२) कर अधिकृत नभएको इलाकामा बस्ने करदाताले पहिलो संशोधनद्वारा संशोधित । जिल्ला प्रशासन कार्यालय वा माल अड्डामा ऐन वा यी नियमहरू बमोजिमको विवरण दाखिल गर्न सक्नेछ । यस्तो अड्डामा कर सम्बन्धी काम गर्ने एक वा एकभन्दा बढी कर्मचारी रहन सक्नेछन् र निजले कर निर्धारण र असुल गर्ने बाहेक कर सम्बन्धी अरू काम गर्नेछ । निज अञ्चल कर अधिकृतको मातहतमा रहनेछ । (३) विदेशी लगानी कर तिर्नु पर्ने जस्ता करदाताहरूले तथ्याङ्क सङ्कलन गर्न, सरजमीन वा अन्य आवश्यक कुराहरू जाँचबुझ गरी त्यस्ता करदाताहरूको लगत र अन्य तत् सम्बन्धी समाचार सङ्कलन गर्ने र आफूलाई ठेकिएको फाँटको काममा कर अधिकृतको मातहत रही भई निजले अह्राएको कर असुली सम्बन्धी हरेक प्रकारको काम गर्नु कर इन्स्पेक्टरको कर्तव्य हुनेछ । निजसँग आफ्नो तस्वीर (फोटो) भएको कर डाइरेक्टर अथवा अञ्चलका कर अधिकृतले दस्तखत गरेको परिचयपत्र रहनेछ । (४) कर कार्यालयमा रहनु पर्ने विदेशी लगानी करको रजिस्टरको ढाँचा कर डाइरेक्टरले सूचित आदेशद्वारा समय समयमा तोकी दिन सक्नेछ । सो आदेशमा उल्लेख भएको सबै किसिमको विभागीय निर्देशनहरूको पालन गरी कर असुली सम्बन्धी जाहेरी सोही आदेशमा तोकिए बमोजिम ठीक ठीक समयमा पठाउनु पर्छ । यस्तो जाहेरी पठाउँदा सो जाहेरीमा फाँटको इन्स्पेक्टर समेतको दस्तखत भएको हुनु पर्छ । ९. दण्ड जरिवानाको रकम असुल गर्ने: कर अधिकृतले ऐन अन्तर्गत कुनै व्यक्तिलाई दण्ड जरिवाना तोकी पठाएकोमा सो दण्ड जरिवानाको रकम सो व्यक्तिबाट असुल उपर गर्न निजले ३५ दिनको म्याद दिनु पर्छ र सो म्याद भित्र पनि रूपैयाँ दाखिल गरेको निस्सा केही प्राप्त हुन नआएमा कर अधिकृतको सूचना अनुसार माल अड्डाले अथवा नेपाल सरकारले तोकिएका अधिकारीले प्रचलित नेपाल कानूनको कार्य प्रणाली बमोजिम त्यस्तो करदाताको जायजात गर्नु पर्ने भए जायजात समेत गरी असुल उपर गरी लिनेछ ।
विदेशी लगानी कर नियमहरू २०२० (Foreign Investment Tax Rules, 1963)

१०. आदेश जारी गर्न सक्ने: ऐन वा यी नियमहरू अनुसार अवस्था विचार गरी नेपाल सरकारले विदेशी लगानी कर असुल सम्बन्धी कुनै नयाँ कार्यविधि अपनाई अथवा त्यसलाई स्पष्ट गर्दै नेपाल राजपत्रमा सूचना प्रकाशित गर्न सक्नेछ । द्रष्टव्यः— केही नेपाल कानून संशोधन गर्ने ऐन, २०६३ द्वारा रूपान्तर भएका शब्दहरू:- । "श्री ५ को सरकार" को सट्टा "नेपाल सरकार" । नेपाल कानून (संशोधन) ऐन, २०१४ द्वारा रूपान्तर भएका शब्दहरू:- । "अफिसर" "अफिस" "रिपोर्ट" "गजेट" को सट्टा "अधिकृत", "कार्यालय" "प्रतिवेदन" र "राजपत्र" । स्थानीय प्रशासन ऐन, २०२२ द्वारा रूपान्तर भएका शब्दहरू:- । "गोश्वारा" को सट्टा "अञ्चलाधीश कार्यालय" । अनुसूची-१ । (नियम ३ सँग सम्बन्धित विदेशी लगानीको विवरण) । श्री कर अधिकृत, । कर अड्डा । महाशय, । विदेशी लगानी कर ऐन, २०१९ को दफा ४ र विदेशी लगानी कर नियम ३ बमोजिम मैले / हामीले तपसीलमा लेखिए बमोजिमको विवरण दाखिल गरेको छु / छौं । सो ऐन र नियम बमोजिम विदेशी लगानी कर निर्धारण होस् । मैले / हामीले कर निर्धारण आदेश पाएका मितिले ऐनको म्यादभित्र तोकिएको ठाउँमा बुझाउनु पर्ने करको रकम बुझाउँला । तपसील । विदेशी लगानीको विवरण । (क) नगदी:- । सि.नं. लगानीको विवरण विगत श्रावण १ गते बजार दरले मौल वा बजार दर नखुलेकोमा लगत मोल सरकारी दरले मोल ने.रु. मा । ठाउँ करेन्सीको भाउ र लगानी अङ्क । १. । २. । ३. । ४. । नोट: विगत श्रावण १ गतेका बजार भाउको कुनै प्रमाण पेस हुनु पर्छ । (ख) घर जग्गा । सि.नं. लगानीको विवरण । ठाउँ हरेक घरजग्गाकोकिरायादर(रेन्टल भ्याल्यू) किरायादर (रेन्टलभ्यालु) अनुसार सरकारी दरलेमोल ने. रु.मा । १. । २. । ३. । ४. । अनुसूची-२ । (नियम ४ (१) सँग सम्बन्धित) । कर अधिकृतको नाम । करदाताको सूचक संख्या । विदेशी लगानी कर निर्धारण आदेश । विदेशी लगानी कर लाग्ने आर्थिक वर्ष । विदेशी लगानी कर निर्धारण गर्ने ऐनको दफा । करदाताको नाम र वतन । (क):- । विदेशी लगानी श्रावण १ गतेको बजार दर सो दरले जम्माअङ्क त्यसकोजम्मा ने.रु. कैफियत । १. । २. । ३. । ४. । जम्मा । (ख):- । घर जग्गा किराया दर(रेन्टल भ्यालु) सो दरलेजम्मा अङ्क त्यसकोजम्मा अङ्क कैफियत । (क) र (ख) को जम्मा अक्षरेपी । कुनै अंशियार भए निजहरूको । नाम र वतन । प्रत्येक अंशियारको अंश । कर इन्स्पेक्टरको दस्तखत । मितिः- । विदेशी लगानी कर निर्धारण आदेश मिति । दस्तखत । कर अधिकृत । अञ्चल कर अधिकृतको नाम । द्रष्टव्यः- १. घर जग्गाको नक्सा र किराया दर (रेन्टल भ्यालु) को प्रमाण नत्थी हुनुपर्छ । २. धेरैजना अंशियार भए हरेकको नाम र वतन दिनुपर्छ । ३. अंशवण्डा भएको भए त्यसको रजिष्ट्रेशन पासको कागज नत्थी हुनुपर्छ । माथि लेखिए बमोजिम मेरो (आफ्नो) (यस संस्थाको) विदेशी लगानीको विवरण साँचो छ । झुठा ठहरे विदेशी लगानी कर ऐन, २०१९ तथा विदेशी लगानी कर नियमहरू, २०२० बमोजिम सहुँला बुझाउँला । दस्तखत । दस्तखत गर्नेको नाम दर्जा । करदाताको पूरा नाम । ठेगाना .. । मिति ।
विदेशी लगानी तथा प्रविधि हस्तान्तरण नियमावली २०७७ (Foreign Investment and Technology Transfer Regulation, 2020)

विदेशी लगानी तथा प्रविधि हस्तान्तरण नियमावली, २०७७ । नेपाल राजपत्रमा प्रकाशित मिति । २०७७ । ०९ । २७ । संशोधन । १. विदेशी लगानी तथा प्रविधि हस्तान्तरण (पहिलो संशोधन) नियमावली, २०७९ २०८० । ०९ । ०७ । विदेशी लगानी तथा प्रविधि हस्तान्तरण ऐन, २०७५ को दफा ५१ ले दिएको अधिकार प्रयोग गरी नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम "विदेशी लगानी तथा प्रविधि हस्तान्तरण नियमावली, २०७७" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "ऐन" भन्नाले विदेशी लगानी तथा प्रविधि हस्तान्तरण ऐन, २०७५ सम्झनु पर्छ । (ख) "उद्योग" भन्नाले औद्योगिक व्यवसाय सम्बन्धी प्रचलित कानून बमोजिम स्थापना भएको उद्योग सम्झनु पर्छ । (ग) "महानिर्देशक" भन्नाले विभागको महानिर्देशक सम्झनु पर्छ । (घ) "विभाग" भन्नाले उद्योग विभाग सम्झनु पर्छ । ३. उद्योगको जायजेथा वा शेयर खरिद गरी विदेशी लगानी गर्न सक्ने: विदेशी लगानीकर्ताले ऐनको अनुसूचीमा उल्लेख भएका उद्योग वा व्यवसाय बाहेक नेपालमा स्थापना भएको अन्य कुनै उद्योगको जायजेथा वा त्यस्तो उद्योगको शत प्रतिशतसम्म शेयर खरिद गरी विदेशी लगानी गर्न सक्नेछ । ४. लिज लगानी गर्न सक्ने: विदेशी लगानीकर्ताले ऐनको दफा ६ बमोजिम हवाईजहाज, पानीजहाज, मेसिन औजार, निर्माण उपकरण वा अन्य यस्तै उपकरणमा ऐनको दफा ३ को उपदफा (३) बमोजिम तोकिएको सीमाको अधीनमा रही लिज लगानी गर्न सक्नेछ । ५. रोयल्टी रकम वा अन्य शुल्कको सीमा: (१) प्रविधि हस्तान्तरण सम्बन्धी सम्झौतामा विदेशी लगानीकर्ताले फिर्ता लैजान पाउने रोयल्टी बापतको रकम र अन्य शुल्क अनुसूची-१ मा उल्लेख भएको सीमाभन्दा बढी हुने गरी व्यवस्था गर्न सकिने छैन । (२) कुनै उद्योगले प्रविधि हस्तान्तरण अन्तर्गत विदेशी लगानीकर्तासँग एक वा सो भन्दा बढी प्रविधि हस्तान्तरण सम्झौता गरेको भए तापनि एक आर्थिक वर्षमा फिर्ता लैजान पाउने कुल रोयल्टी रकम वा अन्य शुल्क अनुसूची-१ को क्रमसङ्ख्या (१) मा उल्लेख भए भन्दा बढी हुने छैन । (३) उपनियम (१) र (२) मा जुनसुकै कुरा लेखिएको भए तापनि उद्योग सञ्चालनको तयारीको लागि भएको प्रविधि हस्तान्तरण सम्झौताको रोयल्टी रकम वा अन्य शुल्कको हकमा दुई पक्ष बीच भएको सम्झौता बमोजिम हुनेछ । ६. शाखा उद्योग स्थापना गर्न सक्ने: विदेशमा संस्थापना भएको कुनै उद्योगले ऐनको दफा ८ बमोजिम नेपालमा आफ्नो शाखा उद्योग स्थापना वा विस्तार गर्न चाहेमा ऐन र यस नियमावली बमोजिम विदेशी लगानी स्वीकृत गराई प्रचलित कानून बमोजिम उद्योग दर्ता गरी शाखा उद्योग स्थापना वा विस्तार गर्न सक्नेछ । ७. सम्झौता (स्क्रो एग्रिमेन्ट) को अभिलेख राख्नु पर्ने: (१) ऐनको दफा १४ को उपदफा (१) बमोजिम सम्झौता गर्ने विदेशी लगानीकर्ताले त्यस्तो सम्झौताको एक प्रति विदेशी लगानी स्वीकृत गर्ने निकायलाई उपलब्ध गराउनु पर्नेछ । (२) उपनियम (१) बमोजिम लिज लगानीको स्वीकृति दिँदा विभागले हवाईजहाज, पानीजहाज, मेसिन औजार वा उपकरणको संरचना तथा व्यवस्थापन सम्बन्धमा आवश्यक शर्त तोक्न सक्नेछ । (३) उपनियम (१) बमोजिम प्राप्त सम्झौताको अभिलेख विदेशी लगानी स्वीकृत गर्ने निकायले राख्नु पर्नेछ ।
विदेशी लगानी तथा प्रविधि हस्तान्तरण नियमावली २०७७ (Foreign Investment and Technology Transfer Regulation, 2020)

(२) उपनियम (१) बमोजिम लिज लगानीको स्वीकृति दिँदा विभागले हवाईजहाज, पानीजहाज, मेसिन औजार वा उपकरणको संरचना तथा व्यवस्थापन सम्बन्धमा आवश्यक शर्त तोक्न सक्नेछ । (३) उपनियम (१) बमोजिम प्राप्त सम्झौताको अभिलेख विदेशी लगानी स्वीकृत गर्ने निकायले राख्नु पर्नेछ । ८. निवेदन दिनुपर्ने: (१) कुनै उद्योगमा लगानी गर्न चाहने विदेशी लगानीकर्ताले विदेशी लगानी स्वीकृतिको लागि देहाय बमोजिमका विवरण तथा कागजात संलग्न राखी अनुसूची-२ बमोजिमको ढाँचामा विदेशी लगानी स्वीकृत गर्ने निकाय समक्ष निवेदन दिनु पर्नेछ:- । (क) लगानीको कार्ययोजना सहितको परियोजना प्रस्ताव - दुई प्रति, । (ख) एकभन्दा बढी लगानीकर्ता भएमा त्यस्ता लगानीकर्ता बीच भएको संयुक्त लगानी सम्झौता - दुई प्रति, । (ग) विदेशी लगानीकर्ता प्राकृतिक व्यक्ति भएमा निजको राहदानीको प्रतिलिपि र व्यक्तिगत विवरण (बायोडाटा), । (घ) विदेशी लगानीकर्ता कम्पनी भएमा सम्बन्धित मुलुकमा कम्पनी दर्ता भएको प्रमाणपत्र, प्रबन्धपत्र, नियमावली, सञ्चालक र शेयरधनी खुल्ने कागजात, कम्पनीको प्रोफाइल र नेपालमा लगानी गर्ने सम्बन्धमा कम्पनीको सञ्चालक समितिको निर्णय, । (ङ) विदेशी लगानीकर्ता फर्म भएमा त्यस्तो फर्मको दर्ता प्रमाणपत्र, साझेदार भए सोको विवरण खुल्ने कागजात र नेपालमा लगानी गर्ने सम्बन्धमा साझेदारहरूबीच भएको निर्णय र फर्मको प्रोफाइल, । (च) विदेशी लगानीकर्ता नेपाली मूलको विदेशी नागरिक वा विदेशमा बस्ने नेपाली नागरिक भए सो पुष्टी हुने कागजात, । (छ) विदेशी लगानीकर्ता अन्तर्राष्ट्रिय संस्था भएमा त्यस्तो संस्थाको विधान, सञ्चालकको परिचय खुल्ने कागजात, संस्थाको प्रोफाइल र नेपालमा लगानी गर्ने सम्बन्धमा भएको संस्थागत निर्णय, । (ज) विदेशी लगानीकर्ता आफै उपस्थित हुन नसक्ने भए निजले दिएको अख्तियारी पत्रको प्रतिलिपि र अख्तियारवालाको परिचय खुल्ने कागजात, । (झ) विदेशी लगानीकर्ताको विदेशस्थित बैंकबाट जारी भएको फाइनान्सियल क्रेडिबिलिटी सर्टिफिकेट, । (ञ) विदेशी लगानी स्वीकृत गर्ने निकायले निर्णय गरी माग गरेको अन्य विवरण र कागजात । (२) उपनियम (१) बमोजिम निवेदन दिँदा विदेशी लगानी स्वीकृत गर्ने निकायले निर्धारण गरे बमोजिम विद्युतीय माध्यमबाट समेत दिन सकिनेछ । (३) उपनियम (१) वा (२) बमोजिम प्राप्त निवेदन जाँचबुझ गर्दा उपनियम (१) बमोजिम पेश गर्नुपर्ने सम्पूर्ण विवरण तथा कागजात पेश भएमा विदेशी लगानी स्वीकृत गर्ने निकायले सात दिनभित्र त्यस्तो विदेशी लगानी स्वीकृत गरी सोको जानकारी अनुसूची-३ बमोजिमको ढाँचामा निवेदकलाई दिनु पर्नेछ । (४) उपनियम (३) बमोजिम निवेदन जाँचबुझ गर्दा विदेशी लगानीको स्वीकृति दिन नसकिने देखिएमा विदेशी लगानी स्वीकृत गर्ने निकायले सोको कारण सहितको जानकारी निर्णय भएको मितिले सात दिनभित्र सम्बन्धित निवेदकलाई दिनु पर्नेछ । पहिलो संशोधनद्वारा थप । ८क. स्वचालित मार्ग (अटोमेटिक रूट) बाट सेवा प्रदान गर्न सकिने: (१) ऐनको दफा ४२ को उपदफा (१) बमोजिम नेपाल सरकारले नेपाल राजपत्रमा सूचना प्रकाशन गरी स्वचालित मार्ग (अटोमेटिक रूट) बाट सेवा प्रदान गर्न सकिने गरी निर्धारण गरेको लगानीको सीमामा नबढ्ने गरी देहायको विदेशी लगानीको स्वीकृति सम्बन्धी सेवा स्वचालित मार्ग (अटोमेटिक रूट) बाट प्रदान गर्न सकिनेछ:- ।
विदेशी लगानी तथा प्रविधि हस्तान्तरण नियमावली २०७७ (Foreign Investment and Technology Transfer Regulation, 2020)

(क) शतप्रतिशत शेयर स्वामित्व वा संयुक्त लगानीमा नयाँ कम्पनी संस्थापना गर्न, वा । (ख) विदेशी लगानीमा संस्थापना भई सञ्चालनमा रहेको कम्पनीको तत्काल कायम रहेको विदेशी लगानीकर्ताले त्यस्तो कम्पनीमा पूँजी वृद्धिको लागि लगानी गर्न । (२) उपनियम (१) बमोजिम स्वचालित मार्ग (अटोमेटिक रूट) बाट विदेशी लगानी स्वीकृति सम्बन्धी सेवा उपलब्ध गराउने प्रयोजनको लागि विभागले ऐन तथा यस नियमावली बमोजिम विदेशी लगानीको स्वीकृतिको लागि पेश गर्नु पर्ने विवरण तथा कागजात विद्युतीय प्रणालीबाट पेश गर्न सकिने गरी विद्युतीय प्रणाली सञ्चालन गर्नेछ । (३) उपनियम (१) बमोजिम स्वचालित मार्ग (अटोमेटिक रूट) बाट विदेशी लगानी सम्बन्धी स्वीकृति लिन चाहने विदेशी लगानीकर्ताले विभागले सञ्चालन गरेको विद्युतीय प्रणालीमा लग इन गरी सो प्रणालीले माग गरे बमोजिमको विवरण तथा कागजात त्यस्तो प्रणालीमा प्रविष्ट गर्नु पर्नेछ । (४) उपनियम (३) बमोजिम विद्युतीय प्रणालीमा विदेशी लगानी स्वीकृतिको लागि आवश्यक विवरण तथा कागजात प्रविष्ट गरे पछि त्यस्तो लगानी स्वीकृतिको लागि विद्युतीय प्रणालीबाट पेश गर्नु भन्दा पहिले सम्बन्धित विदेशी लगानीकर्ताले प्रविष्ट गरेको विवरण तथा कागजात जाँच गर्नु तथा सच्याउनु पर्ने भएमा सच्याउन सक्नेछ । (५) उपनियम (३) बमोजिम प्रविष्ट गरिएको विवरण तथा कागजात विदेशी लगानीकर्ताले उपनियम (४) बमोजिम जाँच गरी आवश्यकता अनुसार सच्याए पछि विदेशी लगानी स्वीकृतिको लागि विभागको विद्युतीय प्रणाली पेश गर्न सक्नेछ । (६) उपनियम (५) बमोजिम विदेशी लगानी स्वीकृतिको लागि विभागको विद्युतीय प्रणाली पेश भए पछि त्यस्तो प्रणालीबाट विदेशी लगानीकर्तालाई निजले प्रविष्ट गरेको इमेल ठेगानामा आवेदन नम्बर सहितको निजको लगानी स्वीकृत भएको जानकारी (कन्फर्मेशन) दिइनेछ । त्यस्तो जानकारीको अतिरिक्त विदेशी लगानीकर्ताले लगानी स्वीकृत भएको पत्र विभागको विद्युतीय प्रणालीबाट समेत प्राप्त गर्न सक्नेछ । (७) उपनियम (६) बमोजिम विदेशी लगानी स्वीकृतिको जानकारी दिए पछि ऐन तथा यस नियमावली बमोजिम निजको विदेशी लगानी स्वतः स्वीकृत भएको मानिनेछ । ९. विदेशी लगानी भित्र्याउनु पर्ने अवधि: (१) पहिलो संशोधनद्वारा संशोधित । नियम ८ वा ८क. बमोजिम विदेशी लगानी गर्न स्वीकृति प्राप्त विदेशी लगानीकर्ताले त्यस्तो स्वीकृति प्राप्त गरेको एक वर्षभित्र देहाय बमोजिमको विदेशी लगानी भित्र्याउनु पर्नेछ:- । (क) ऐनको दफा ३ को उपदफा (३) बमोजिम तोकिएको न्यूनतम रकम लगानी गर्ने लगानीकर्ताले स्वीकृत लगानी रकमको कम्तीमा पच्चीस प्रतिशत रकम, । (ख) खण्ड (क) बमोजिमको न्यूनतम रकमभन्दा बढी पच्चीस करोड रूपैयाँसम्म विदेशी लगानी स्वीकृत भएका लगानीकर्ताले स्वीकृत लगानी रकमको कम्तीमा पन्ध्र प्रतिशत रकम, । (ग) पच्चीस करोड रूपैयाँभन्दा बढी एक अर्ब रूपैयाँसम्म विदेशी लगानी स्वीकृत भएका लगानीकर्ताले स्वीकृत लगानी रकमको कम्तीमा दश प्रतिशत रकम, । (घ) एक अर्ब रूपैयाँ भन्दा बढी विदेशी लगानी स्वीकृत भएका लगानीकर्ताले स्वीकृत लगानी रकमको कम्तीमा पाँच प्रतिशत रकम । (२) उपनियम (१) मा जुनसुकै कुरा लेखिएको भए तापनि पहिलो संशोधनद्वारा संशोधित ।
विदेशी लगानी तथा प्रविधि हस्तान्तरण नियमावली २०७७ (Foreign Investment and Technology Transfer Regulation, 2020)

(घ) एक अर्ब रूपैयाँ भन्दा बढी विदेशी लगानी स्वीकृत भएका लगानीकर्ताले स्वीकृत लगानी रकमको कम्तीमा पाँच प्रतिशत रकम । (२) उपनियम (१) मा जुनसुकै कुरा लेखिएको भए तापनि पहिलो संशोधनद्वारा संशोधित । नियम ८ वा ८क. बमोजिम स्वीकृति प्राप्त विदेशी लगानीकर्ताले स्वीकृत लगानी रकमको कम्तीमा सत्तरी प्रतिशत रकम आफूले लगानी गरेको उद्योग वा व्यवसायबाट व्यावसायिक उत्पादन वा कारोबार प्रारम्भ गर्नु अघि र बाँकी तीस प्रतिशत रकम त्यस्तो उद्योग वा व्यवसायबाट व्यावसायिक उत्पादन वा कारोबार प्रारम्भ भएको दुई वर्षभित्र लगानी गरिसक्नु पर्नेछ । (३) यस नियमावलीमा अन्यत्र जुनसुकै कुरा लेखिएको भए तापनि सञ्चालनमा रहेको कुनै उद्योगको शेयर खरिद गरी लगानी गर्ने विदेशी लगानीकर्ताले विदेशी लगानी स्वीकृत भएको एक वर्षभित्र त्यस्तो विदेशी लगानी गरिसक्नु पर्नेछ । (४) यो नियमावली प्रारम्भ हुँदा बखत सञ्चालनमा रहेको विदेशी लगानी स्वीकृत भएको उद्योगले त्यस्तो स्वीकृति बमोजिम विदेशी लगानी भित्र्याई नसकेको भए यो । नियमावली प्रारम्भ भएको छ महिनाभित्र विदेशी लगानी सम्बन्धी कार्य योजना स्वीकृत गराई सो बमोजिम विदेशी लगानी गरिसक्नु पर्नेछ । १०. शेयर बिक्री वा हक हस्तान्तरणको जानकारी गराउनु पर्ने: (१) ऐनको दफा १९ को उपदफा (१) बमोजिम कुनै कम्पनीले विदेशी लगानीबाट नेपालमा सिर्जित सम्पत्ति, जायजेथा वा शेयर वा अन्य कुनै प्रकारको वित्तीय उपकरणको बिक्री, हक हस्तान्तरण वा अन्य कुनै प्रकारले स्वामित्व वा निहित स्वामित्वको संरचनामा परिवर्तन भएमा सम्बन्धित कम्पनीले कारोबार भएको तीस दिन भित्र विदेशी लगानी स्वीकृत गर्ने निकायमा विवरणको अभिलेखन गराउन देहाय बमोजिमका विवरण तथा कागजात सहित निवेदन दिनु पर्नेछ:- । (क) कम्पनीको सम्पत्ति वा जायजेथा वा शेयर खरिद बिक्री सम्बन्धी सम्झौताको प्रतिलिपि र सो बमोजिम कारोबार गरेको देखिने प्रमाणित कागजात, । (ख) लेखापरीक्षकबाट प्रमाणित कम्पनीको प्रति शेयर मूल्य खुलेको कागजात र लेखापरीक्षण प्रतिवेदनको प्रतिलिपि, । (ग) कम्पनीको शेयर खरिद बिक्री वा हक हस्तान्तरणबाट प्राप्त लगानी फिर्ता लैजाने भए सोको कार्यतालिका, । (घ) कम्पनीले प्रचलित कानून बमोजिम नेपाल सरकारलाई तिर्नु पर्ने कर दायित्व चुक्ता गरेको प्रमाण, । (ङ) नेपालस्थित त्यस्तो कम्पनीको अद्यावधिक शेयर लगत । (२) उपनियम (१) बमोजिमको निवेदन साथ संलग्न विवरण तथा कागजात प्राप्त भएपछि विदेशी लगानी स्वीकृत गर्ने निकायले निर्धारित ढाँचामा सोको अभिलेख राख्नु पर्नेछ । ११. लगानी तथा आर्जित रकम फिर्ता लैजान पाउने: ऐनको दफा २० बमोजिम कुनै विदेशी लगानीकर्ताले आफूले गरेको विदेशी लगानी वा त्यसबाट आर्जित रकम फिर्ता लैजान चाहेमा देहायका विवरण तथा कागजात सहित अनुसूची-४ बमोजिमको ढाँचामा विदेशी लगानी स्वीकृत गर्ने निकाय समक्ष निवेदन दिनु पर्नेछ:- । (क) विदेशी लगानीकर्ताले गरेको लगानी वा सो लगानीबाट आर्जित रकम फिर्ता लैजाने सम्बन्धमा सम्बन्धित कम्पनीको साधारणसभा र सञ्चालक समितिको निर्णय, । (ख) कम्पनी रजिष्ट्रारको कार्यालयबाट प्रमाणित अद्यावधिक शेयर लगत र सञ्चालक लगत, । (ग) कम्पनीको अघिल्लो आर्थिक वर्षको लेखापरीक्षण प्रतिवेदन र कर चुक्ताको प्रमाणपत्र, । (घ) सम्बन्धित लगानीकर्ताले प्रचलित कानून बमोजिम लगानी भित्र्याएको प्रमाण, ।
विदेशी लगानी तथा प्रविधि हस्तान्तरण नियमावली २०७७ (Foreign Investment and Technology Transfer Regulation, 2020)

(ख) कम्पनी रजिष्ट्रारको कार्यालयबाट प्रमाणित अद्यावधिक शेयर लगत र सञ्चालक लगत, । (ग) कम्पनीको अघिल्लो आर्थिक वर्षको लेखापरीक्षण प्रतिवेदन र कर चुक्ताको प्रमाणपत्र, । (घ) सम्बन्धित लगानीकर्ताले प्रचलित कानून बमोजिम लगानी भित्र्याएको प्रमाण, । (ङ) विदेशी लगानीको शेयर बिक्री बापतको रकम भए शेयर बिक्री भएको स्वीकृति पत्र र स्वीकृत शेयर खरिद बिक्री सम्झौताको प्रतिलिपि, । (च) विदेशी लगानीबाट प्राप्त मुनाफा वा लाभांश बापतको रकम, सोको वितरण सम्बन्धमा कम्पनीको साधारणसभाको निर्णय, प्रचलित कानून बमोजिम बोनस वितरण गरेको प्रमाण र सोही आर्थिक वर्षको लेखापरीक्षण प्रतिवेदन, । (छ) लिज लगानी अन्तर्गत लिज सम्झौता बापत भुक्तानी गर्नुपर्ने भएमा सो सम्बन्धी कागजात, । (ज) नेपालमा चलेको मुद्दा, मध्यस्थता वा अन्य कुनै कानूनी प्रक्रिया बमोजिम अन्तिम निर्णय भई भुक्तानी गर्नु पर्ने हर्जाना वा क्षतिपूर्ति बापतको रकम भए सो सम्बन्धी कागजात, । (झ) रोयल्टी बापतको रकम भए सोसँग सम्बन्धित कागजात, । (ञ) नियम १० बमोजिम नेपालमा आर्जित सम्पत्तिको बिक्री वा हक हस्तान्तरण गरेको विवरणको अभिलेखन भएको प्रमाण, । (ट) विदेशी लगानी स्वीकृत गर्ने निकायले माग गरेका अन्य आवश्यक कागजात । १२. परिचयपत्रको सुविधा: (१) देहाय बमोजिमको विदेशी लगानी गर्ने विदेशी लगानीकर्तालाई विभागले अनुसूची-५ बमोजिमको ढाँचामा विदेशी लगानीकर्ता परिचयपत्र उपलब्ध गराउन सक्नेछ:- । (क) पाँच करोड रूपैयाँदेखि पच्चीस करोड रूपैयाँसम्मको लगानी गर्ने विदेशी लगानीकर्तालाई साधारण विदेशी लगानीकर्ता, । (ख) पच्चीस करोड रूपैयाँभन्दा बढी एक अर्ब रूपैयाँसम्मको लगानी गर्ने विदेशी लगानीकर्तालाई विशिष्ट विदेशी लगानीकर्ता, । (ग) एक अर्ब रूपैयाँभन्दा बढी विदेशी लगानी गर्ने विदेशी लगानीकर्तालाई अति विशिष्ट लगानीकर्ता । (२) उपनियम (१) बमोजिम परिचयपत्र उपलब्ध गराउँदा विदेशी लगानीकर्ता र निजको आधिकारिक प्रतिनिधिलाई परिचयपत्र उपलब्ध गराइनेछ । (३) ऐन तथा यस नियमावली बमोजिम विदेशी लगानी फिर्ता लगेपछि वा विदेशी लगानीको स्वीकृति रद्द भएपछि सम्बन्धित विदेशी लगानीकर्तालाई उपनियम (१) बमोजिम उपलब्ध गराएको परिचयपत्र स्वतः रद्द हुनेछ । (४) उपनियम (३) बमोजिम रद्द भएको परिचयपत्रको अभिलेख विभागले राखी सोको जानकारी सम्बन्धित निकायलाई समेत दिनु पर्नेछ । १३. भिसा सुविधा: (१) विदेशी लगानीकर्ता वा निजको आधिकारिक प्रतिनिधि र त्यस्तो लगानीकर्ता वा निजको प्रतिनिधिको परिवारका सदस्यलाई विदेशी लगानीकर्ताले गरेको न्यूनतम कुल लगानी ऐनको दफा ३ को उपदफा (३) बमोजिम तोकिएको हदसम्म कायम रहँदासम्म व्यावसायिक भिसा दिइनेछ । (२) उपनियम (१) मा जुनसुकै कुरा लेखिएको भए तापनि ऐन प्रारम्भ हुनुअघि विदेशी लगानी स्वीकृत भएको विदेशी लगानीकर्ताको हकमा त्यस्तो विदेशी लगानी स्वीकृत हुँदा बखत तोकिएको न्यूनतम रकमलाई न्यूनतम कुल लगानी कायम गर्नु पर्नेछ । (३) उपनियम (१) र (२) मा जुनसुकै कुरा लेखिएको भए तापनि दश करोड रूपैयाँ वा सोभन्दा बढीको विदेशी लगानी स्वीकृत भएको विदेशी लगानीकर्ताले स्वीकृत लगानीको पच्चीस प्रतिशत रकम भित्र्याई सकेको अवस्थामा त्यस्तो विदेशी लगानीकर्ता वा निजको आधिकारिक प्रतिनिधिमध्ये दुईजना र निजको परिवारका सदस्यलाई व्यावसायिक भिसा दिइनेछ ।
विदेशी लगानी तथा प्रविधि हस्तान्तरण नियमावली २०७७ (Foreign Investment and Technology Transfer Regulation, 2020)

(४) एकै पटक दश लाख अमेरिकी डलरभन्दा बढी रकम वा सो बराबरको परिवर्त्य विदेशी मुद्रामा विदेशी लगानी गर्ने विदेशी लगानीकर्ता वा निजको आधिकारिक प्रतिनिधि र त्यस्तो व्यक्तिको परिवारका सदस्यलाई त्यस्तो लगानीको पचास प्रतिशत रकम बराबरको विदेशी लगानी कायम रहेसम्मको लागि आवासीय भिसा दिइनेछ । (५) विदेशी लगानीकर्ता वा निजको आधिकारिक प्रतिनिधि र त्यस्तो लगानीकर्ता वा प्रतिनिधिको परिवारका सदस्यले ऐन बमोजिम भिसाको सुविधा प्राप्त गर्न विदेशी लगानी स्वीकृत गर्ने निकाय समक्ष देहाय बमोजिमका विवरण तथा कागजात संलग्न गरी अनुसूची-६ बमोजिमको ढाँचामा विभाग समक्ष निवेदन दिनु पर्नेछ:- । (क) विदेशी लगानी स्वीकृत भएको पत्रको प्रतिलिपि, । (ख) भिसा माग गर्ने व्यक्तिको राहदानीको प्रतिलिपि, । (ग) विदेशी लगानीकर्ताको आधिकारिक प्रतिनिधि भए त्यस्तो प्रतिनिधि तोकिएको प्रमाणित हुने कागजात, । (घ) विदेशी लगानीकर्ताको परिवारको सदस्य भए सम्बन्धित मुलुकको अधिकार प्राप्त निकाय वा त्यस्तो मुलुकको नेपालस्थित दूतावास वा कूटनीतिक नियोगबाट नाता प्रमाणित भएको कागजात, । (ङ) गैरपर्यटक भिसाको हकमा प्रचलित कानून बमोजिमको कार्य सहमति र श्रम स्वीकृतिको प्रतिलिपि । (६) उपनियम (५) बमोजिम प्राप्त निवेदन जाँचबुझ गर्दा व्यहोरा मनासिब देखिएमा विदेशी लगानी स्वीकृत गर्ने निकायले एकल बिन्दु सेवा केन्द्र मार्फत सम्बन्धित निकाय वा शाखामा बढीमा दुई दिनभित्र भिसाको सिफारिस गर्नु पर्नेछ । १४. जग्गा प्राप्त गर्न सिफारिस, समन्वय र सहजीकरण गर्ने: (१) विदेशी लगानी स्वीकृत भएको उर्जा मूलक, उत्पादनमूलक, पूर्वाधार र खनिजजन्य उद्योगले आफूलाई आवश्यक पर्ने जग्गा आफ्नै पहलमा खरिद गर्न वा प्राप्त गर्न नसकेमा त्यस्तो जग्गा खरिद गर्नका लागि समन्वय वा सहजीकरणका लागि लगानी स्वीकृत गर्ने निकाय समक्ष तथा हदबन्दी भन्दा बढी जग्गा आवश्यक पर्ने भएमा उद्योग दर्ता गर्ने निकाय समक्ष देहाय बमोजिमका विवरण तथा कागजात सहित निवेदन दिन सक्नेछ:- । (क) विदेशी लगानी स्वीकृति पत्रको प्रतिलिपि, । (ख) उद्योग दर्ताको प्रमाणपत्र प्रतिलिपि, । (ग) उद्योगको स्वीकृत परियोजना प्रस्ताव, । (घ) उद्योगका लागि आवश्यक पर्ने जग्गाको क्षेत्रफल र स्थान, । (ङ) अन्य कुनै निकायबाट अनुमति आवश्यक पर्ने भएमा त्यस्तो अनुमति पत्र, । (च) जग्गा प्राप्त गर्नका लागि आवश्यक सम्पूर्ण खर्च व्यहोर्ने प्रतिबद्धता पत्र, । (छ) उद्योग आफैले जग्गा खरिद वा प्राप्त गर्न नसकेको कारण । (२) उपनियम (१) बमोजिम प्राप्त निवेदन जाँचबुझ गर्दा व्यहोरा मनासिब देखिएमा लगानी स्वीकृत गर्ने निकाय वा उद्योग दर्ता गर्ने निकायले नेपाल सरकारका सम्बद्ध निकायसँग समन्वय गरी त्यस्तो उद्योगलाई आवश्यक पर्ने जग्गा खरिद वा प्राप्त गर्न आवश्यक सिफारिस, समन्वय र सहजीकरण गरिदिनु पर्नेछ । १५. उद्योगले बिक्री कक्ष खोल्न सक्ने: (१) ऐन तथा यस नियमावली बमोजिम विदेशी लगानीमा स्थापना भएको उद्योगले प्रचलित कानून बमोजिम सम्बन्धित निकायबाट स्वीकृति लिई आफूले उत्पादन गरेको वस्तुको फुटकर बिक्रीका लागि उद्योग परिसरमा छुट्टै बिक्री कक्ष खोल्न सक्नेछ । (२) उपनियम (१) बमोजिम खोलिएको बिक्री कक्षबाट सोही उद्योगबाट उत्पादित वस्तु मात्र बिक्री गर्न पाइनेछ ।